|  |
| --- |
| **ИЗДАВАЊЕ ДУПЛИКАТА ЈАВНИХ ИСПРАВА** |

1. **Потребно је изгубљену јавну исправу огласити неважећом у Службеном глсанику.**

 Оглашавање неважећом исправе у Службеном гласнику врши се на више начина:

* лично, у малопродајним објектима ЈП Службени гласник у Нишу и другим градовима Србије,
* лично, на адреси Јована Ристића 1, Београд, радним данима од 7.30 до 15.30,11000 Београд,
* путем поште на адресу ЈП Службени гласник, Одељење огласа, Јована Ристића 1, 11000 Београд,
* електронском поштом у Word формату, на имаил адресу: nevazece.isprave@slglasnik.com

На линку <http://www.slglasnik.com/adresar-glasnikovih-knjizara> можете пронаћи најближе место Службеног гласника, где можете огласити јавну испсраву неважећом.

За оглашавање исправа неважећим у Службеном г ласнику потребно је :

* приложити писани захтев Службеном гласнику који се може пронаћи и преузети са линка http://www.slglasnik.com/sites/default/files/pdf/Zahtev\_za\_oglasavanje.pdf,
* копија личне карте / очитана лична карта лица које подноси захтев / лица које је потписало захтев (лична карта се може фотокопирати у малопродајним објектима ЈП Службени гласник, по цени од 10,00 дин. по страни, или очитати по цени од 20,00 дин. по страни); ЈП Службени гласник задржава право да тражи оригинал личне карте на увид,
* Изјава о сагласности за за обраду личних података у сврху објављивања докумената неважећим, који се може пронаћи и преузети са линка <http://www.slglasnik.com/sites/default/files/pdf/izjava_o_saglasnosti_za_obradu_licnih_podataka.pdf>,
* оригинал, оверена копија или копија уз оригинал на увид пуномоћја за подношење захтева, уколико захтев подноси пуномоћник,
* доказ о уплати уколико се оглас шаље имејлом или поштом; уплата се врши на текући рачун ЈП Службени гласник: 160-14944-58, без позива на број.

Сходно Ценовнику Службеног гласника, који можете погледати путем линка <http://www.slglasnik.com/oglasavanje/cenovnik> накнада за оглашавање износи 459,00 динара по документу.

За сва додатна питања око појашњења процедуре можете контактирати Службени гласник, **КОНТАКТ**: тел. +381 11 80 60 307, **+381 11 30 60 308,**

1. ***Уплата Републичке административне таксе за издавање дупликата јавне исправе.***

Законом о републичким административним таксама Тарифни број 174 став 1., за дупликат јавне исправе који издаје основна школа, републичка административна такса износи **870,00** динара, по документу.

**Подаци потребни за попуњавање уплатнице за Републичку административну таксу**:

|  |  |
| --- | --- |
| Уплатилац | Име и презиме, адреса |
| Сврха уплате | Издавање дупликата јавне исправе (навести назив документа) |
| Прималац | Републичка административна такса |
| Рачун примаоца | 840-742221843-57 |
| Модел | 97 |
| Позив на број | 08-127 |

***3.Захтев за издавање дупликата јавне исправе***

Захтев за издавање дупликата јавне исправе са потврдом о оглашавању јавне исправе неважећом и доказу о уплати републичке административне таксе подноси се секретару школе лично, односно уз оверено пуномоћје (ако захтев не подноси лице на чије име је издата јавна исправа). Рок за израду дупликата јавне исправе износи 15 дана од дана подношења захтева за издавање дупликата јавне исправе.